Τροποποιημένη πρόταση απόφασης του Συμβουλίου για τη θέσπιση ειδικού προγράμματος στοχοθετημένης κοινωνικοοικονομικής έρευνας (1994-1998) (94/C 262/09) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0091 (CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος στοχοθετημένης κοινωνικοοικονομικής έρευνας (1994-1998) [COM (94)68 τελικό - 94/0091 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τη διαθεσιμότητα των πόρων των δημοσιονομικών προοπτικών και τη σχετική προτεραιότητα, η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης που τετάρτου προγράμματος-πλαισίου 7

Αιτιολογική σκέψη 5α

(νέα)

ότι η αύξηση του γενικού ανωτάτου ποσού του προγράμματος-πλαισίου θα εξαρτηθεί συγκεκριμένα από την αξιολόγηση της κατάστασης προόδου της εφαρμογής του, ότι η πρόοδος του παρόντος προγράμματος δεν θα κριθεί ικανοποιητική παρά μόνον εφόσον οι πρώτες αναλήψεις πιστώσεων πραγματοποιηθούν εντός ευλόγου προθεσμίας μετά την έγκρισή του, καθώς και ότι η προθεσμία αυτή δεν θα μπορεί να υπερβαίνει τους δώδεκα μήνες.

Αιτιολογική σκέψη 10α

(νέα)

ότι πρέπει να συνεχισθούν οι προσπάθειες της Επιτροπής για απλοποίηση και επιτάχυνση των διαδικασιών υποψηφιότητας και επιλογής, καθώς και για μεγαλύτερη διαφάνειά τους ώστε να διευκολυνθούν και η εφαρμογή του προγράμματος και οι διαδικασίες τις οποίες πρέπει να εφαρμόζουν οι επιχειρήσεις, κυρίως δε οι ΜΜΕ, τα κέντρα έρευνας και τα πανεπιστήμια προκειμένου να συμμετάσχουν σε κοινοτική δράση έρευνας και τεχνολογικής ανάπτυξης 7

Άρθρο 2 παράγραφος 1

Το ποσό που κρίνεται αναγκαίο για την εκτέλεση του προγράματος ανέρχεται σε 105 εκατομμύρια Ecu, συμπεριλαμβανομένου ενός ανωτάτου ποσοστού 25,70 % για τις δαπάνες προσωπικού και διοικητικής λειτουργίας.

Οι πρώτες αναλήψεις πιστώσεων γίνονται εντός προθεσμίας δώδεκα μηνών το αργότερο μετά την έγκριση του προγράμματος, εκτός εάν η υπέρβαση της προθεσμίας αυτής είναι δεόντως αιτιολογημένη.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σύμφωνα με τη διαθεσιμότητα των πιστώσεων των δημοσιονομικών προοπτικών και τηρουμένων των επιστημονικών και τεχνολογικών προτεραιοτήτων που έχουν καθοριστεί από το τέταρτο πρόγραμμα-πλαίσιο.

ΠΑΡΑΡΤΗΜΑ I

Μέρος 2 τμήμα 1 στοιχείο β) σημείο ii) δεύτερη περίπτωση

- κοινωνικοπολιτιστικού χαρακτήρα. Η αυξανόμενη ευαισθητοποίηση των ευρωπαίων έναντι του περιβάλλοντος, των ηθικών προβλημάτων και της ασφάλειας υπό όλες τις μορφές της, συμπεριλαμβανομένων της υγείας και της ασφάλειας στους χώρους εργασίας, η εμφάνιση νέων πολιτιστικών πρακτικών ή νέων μορφών ψυχαγωγίας, η προσαρμογή της νοοτροπίας στις αλλαγές των μεθόδων παραγωγής, ο αντίκτυπος των παραγόντων αυτών στις καταναλωτικές πρακτικές θα αξιολογηθούν όσον αφορά τον σχεδιασμό, την παραγωγή και τη διάδοση νέων γνώσεων, νέων προϊόντων και διαδικασιών. Αντικείμενο ιδιαίτερης προσοχής θα αποτελέσουν οι σχέσεις μεταξύ τεχνολογικής ανάπτυξης, απασχόλησης και οργάνωσης της κοινωνίας. Με βάση τις αναλύσεις της Λευκής Βίβλου και σε στενή σύνδεση με τα περισσότερο εμπλεκόμενα ειδικά προγράματα, θα δοθεί ιδιαίτερη έμφαση στις προκλήσεις που αντιπροσωπεύει η ανάδυση της «κοινωνίας της πληροφορίας». Θα εκπονηθούν πολυκλαδικές μελέτες για τις επιπτώσεις της διάδοσης των τεχνολογιών της πληροφορίας και της επικοινωνίας στις εταιρείες και για τη σχέση τους με τους ιδιώτες χρήστες, κατά τρόπον ώστε να διαμορφωθούν επιλογές πολιτικής και να χαραχθούν κατευθυντήριες γραμμές πειραματισμού που θα ευνοήσουν την εμπέδωση της χρήσης των τεχνολογιών αυτών από τους πολίτες.